CELEX: E2010C0002
Language: et
Date: 2010-01-05 00:00:00
Title: EFTA järelevalveameti otsus nr 02/10/COL, 5. jaanuar 2010 , mis käsitleb Norra staatust seoses nakkusliku vereloomenekroosi ja viirusliku hemorraagilise septitseemiaga ning millega tunnistatakse kehtetuks EFTA järelevalveameti 21. mai 2008 . aasta otsus nr 302/08/COL

24.6.2010   
            
            
               ET
            
            
               Euroopa Liidu Teataja
            
            
               L 157/16
            
         EFTA JÄRELEVALVEAMETI OTSUS
   nr 02/10/COL,
   5. jaanuar 2010,
   mis käsitleb Norra staatust seoses nakkusliku vereloomenekroosi ja viirusliku hemorraagilise septitseemiaga ning millega tunnistatakse kehtetuks EFTA järelevalveameti 21. mai 2008. aasta otsus nr 302/08/COL
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, eriti selle artiklit 109 ja protokolli nr 1,
   VÕTTES ARVESSE EFTA riikide vahelist lepingut, millega asutatakse EFTA järelevalveamet ja kohus, eriti selle artikli 5 lõike 2 punkti d ja protokolli nr 1,
   VÕTTES ARVESSE EMP lepingu I lisa I peatüki punktis 4.1.5a nimetatud õigusakti:
   Nõukogu direktiiv 2006/88/EÜ, 24. oktoober 2006, vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta (1),
   ja nagu seda on kohandatud EMP lepinguga selle protokolli nr 1 alusel, eriti kõnealuse direktiivi artiklit 50,
   ning arvestades järgmist:
   Norra esitas 3. mai 1994. aasta kirjas nõuetekohased põhjendused, et saada oma territooriumile nakkusliku vereloomenekroosi ja viirusliku hemorraagilise septitseemia osas heakskiidetud vööndi staatust, samuti riiklikud eeskirjad, mis tagavad kooskõla tingimustega, millest tuleb heakskiidetud vööndi staatuse säilitamiseks kinni pidada.
   Norra tunnistati järelevalveameti otsusega nr 71/94/COL heakskiidetud maismaavööndiks ja heakskiidetud rannikuvööndiks kalahaiguste nakkusliku vereloomenekroosi ja viirusliku hemorraagilise septitseemia osas. Pärast 26. novembri 2007 teadet, mis käsitles viirusliku hemorraagilise septitseemia puhangut Norra Møre og Romsdali maakonnas, tühistati otsusega nr 302/08/COL otsus nr 71/94/COL, mida on viimati muudetud EFTA järelevalveameti otsusega nr 244/02/COL. Otsuses 302/08/COL sätestati, et kõnealuse otsuse lisas osutatud Norra osad tunnistatakse heakskiidetud maismaavööndiks ja heakskiidetud rannikuvööndiks kalahaiguste nakkusliku vereloomenekroosi ja viirusliku hemorraagilise septitseemia osas.
   11. juulil 2008 kinnitati viirusliku hemorraagilise septitseemia puhang Norra Storfjordeni rannikualadel. Asjaomane Norra ametiasutus teavitas järelevalveametit meetmetest, mida võeti haiguse likvideerimiseks ja selle leviku tõkestamiseks.
   Järelevalveamet on hinnanud Norra asjaomase ametiasutuse esitatud teavet ja praeguses etapis tundub, et võetud meetmed on asjakohased. Lisaks sellele on järelevalveamet arutanud küsimust Euroopa Komisjoniga ja Norras ei ole aset leidnud ühtegi muutust seoses nakkusliku vereloomenekroosiga.
   Järelevalveamet on seisukohal, et Norra, välja arvatud lisas osutatud Norra osad, tuleks siiski tunnistada heakskiidetud maismaavööndiks ja heakskiidetud rannikuvööndiks kalahaiguste nakkusliku vereloomenekroosi ja viirusliku hemorraagilise septitseemia osas.
   Käesolevas otsuses esitatud meetmed on kooskõlas EFTA järelevalveametit abistava EFTA veterinaarkomitee arvamusega,
   ON TEINUD KÄESOLEVA OTSUSE:
   Artikkel 1
   Norra, välja arvatud lisas osutatud Norra osad, on tunnistatud heakskiidetud maismaavööndiks ja heakskiidetud rannikuvööndiks kalahaiguste nakkusliku vereloomenekroosi ja viirusliku hemorraagilise septitseemia osas.
   Artikkel 2
   EFTA järelevalveameti 21. mai 2008. aasta otsus nr 302/08/COL Norra staatuse kohta seoses nakkusliku vereloomenekroosi ja viirusliku hemorraagilise septitseemiaga tunnistatakse kehtetuks.
   Artikkel 3
   Käesolev otsus jõustub 5. jaanuaril 2010.
   Artikkel 4
   Käesolev otsus on adresseeritud Norra Kuningriigile.
   Artikkel 5
   Ainult ingliskeelne tekst on autentne.
   
      Brüssel, 5. jaanuar 2010
      
         
            EFTA järelevalveameti nimel
         
         
            kolleegiumi liige
         
         Kurt JÄGER
         
            direktor
         
         Xavier LEWIS
      
   
   
      (1)  ELT L 328, 24.11.2006, lk 14.
   
      LISA
      NAKKUSLIK VERELOOMENEKROOS
      Norra, välja arvatud Grense Jacobselvi ja Pasviki jõe püügialad, samuti nende vahele jäävad jõed ning nende rannikualad.
      VIIRUSLIK HEMORRAAGILINE SEPTITSEEMIA
      Norra, välja arvatud:
      
                  1)
               
               
                  Grense Jacobselvi ja Pasviki jõe püügialad, samuti nende vahele jäävad jõed ning nende rannikualad;
               
            
                  2)
               
               
                  Storfjordeni rannikualad (Ørskogi, Sykkylveni, Stordali, Stranda ja Norddali omavalitsustes), mis on piiritletud läänest joonega Sykkylveni kohalikus omavalitsuses asuva Røneseti ja Ørskogi kohalikus omavalitsuses asuva Giljeneseti vahel. Joonest itta on välja arvatud kogu fjord, sealhulgas tõusuvee piir, kaldal asuvad vesiviljelusloomade kasvandused, mis kasutavad tootmises merevett, ning fjordis asuvad vesiviljelusloomade kasvanduste kaldal asuvad baasid ja kaid. Valgla osad, mille suue asub isoleeritud alal ja kus toimub siirdekalade ränne ülesvoolu, ning valgla siirdeosas asuvad kasvatused ei ole samuti tunnistatud heakskiidetud vööndiks.